Misionierius

Misionierius ( 'siuntimas') – religinės grupės narys, į tam tikrą teritoriją vykstantis skleisti savo tikėjimo arba teikti žmonėms įvairių paslaugų, pavyzdžiui, juos šviesti, mokyti rašyti ir skaityti, diegti socialinį teisingumą, teikti medicininę pagalbą ar padėti vystyti ekonomiką.Thomas Hale 'On Being a Missionary' 2003, William Carey Library Pub, .

Lotyniškame Biblijos vertime Jėzus Kristus pavartoja šį žodį, kai mokinius siunčia į tam tikras vietoves ir jiems liepia skleisti Evangelijas jo vardu. Šis terminas paprastai vartojamas kalbant apie krikščioniškas misijas, tačiau jį galima taikyti bet kurio tikėjimo ar ideologijos atžvilgiu.Pavyzdžiui, III a. pr. m. e. budizmas pradėjo pirmąją plataus masto misionierinę veiklą pasaulinių religijų istorijoje (Richard Foltz, Religions of the Silk Road, Palgrave Macmillan, 2nd edition, 2010, p. 37 ).

Žodis „misija“ pradėtas vartoti 1598 m., kai jėzuitai, Jėzaus draugijos vienuoliai, savo narius siuntė į užsienį.Online Etymology Dictionary. etymonline.com. Nuoroda tikrinta 2025-06-20.

Neretai žmonės, kuriuos misionieriai stengiasi atversti į savo tikėjimą, atmeta šias pastangas, o kartais net nužudo šiais tikslais atvykusius misionierius. 1956 m. taip nutiko penkiems protestantų misionieriams iš JAV, kai Amazonės baseine, Ekvadore, jie bandė atversti į savo tikėjimą indėnus vaoranius. Der gefährlichste Indianerstamm. Nuoroda tikrinta 2025-06-20. Panaši tragedija įvyko XIX a. 4-ojo dešimtmečio pabaigoje Eromango saloje, Naujųjų Hebridų salyne (dabar priklauso Vanuatu Respublikai), kur čiabuviai nužudė misionierius ir suvalgė jų kūnus. Šiame kontekste pirmą kartą paminėtas ir Lietuvos vardas: 1009 m. Lietuvos ir Rusios pasienyje pagonys nužudė katalikų misionierių Brunoną ir 18 jo palydovų.

 Išnašos 

Kategorija:Religija